Numerisk kontroll

Numerisk kontroll (engelsk: computer numerical control, CNC, eller bare numerical control, NC) er styring av produksjonsmaskiner ved hjelp av datamaskiner med programmeringsspråk som overholder EIA-274-D-standarden (også kalt G-kode). Man benytter CNC til å produsere deler i metall, plast, tre og andre materialer. CNC-styrte dreie, frese, sveise, boremaskiner, mønsterkortproduksjon og gravering oppnår bedre nøyaktighet (toleranser) på delene og kan produseres raskere enn maskinene som blir styrt manuelt. miniatyr|CNC-styrt metallfres fra begynnelsen av 1980-talletCNC ble utviklet i 1940-årene og starten av 1950-årene av MIT Servomechanisms Laboratory. På 1960 og begynnelsen av 70-tallet ble CNC-maskinering utbredt over hele den industrialiserte verden. Man programmerte (kodet) maskinene ved hjelp av programmeringsspråk og lagringsmedie var ofte hullbånd. 

Japan hadde flere store produsenter av CNC-styrt produksjonsutstyr. I Norge hadde man en av de største innen CNC-maskinstyring, Kongsberg Våpenfabrikk, men det varte kun til slutten av 1980-tallet, mye på grunn av KV-Toshiba-saken.

På slutten av 1980-tallet begynte DAK-verktøyene å benytte modeller isteden for trådstrukturer og DAK-leverandørene tilbød programvare for CNC rett fra modellene, Computer-Aided Machining (CAM). DAK og CAM inkludering i CNC maskinering førte til massiv utvikling innen CNC maskinering. De to ble imidlertid ikke sett på som en standard del av produksjonsprosessen.

De som betjener CNC-maskinene har yrkestittel CNC-operatør.

Teknikken har også nådd hobbyfolket, og «gjør-det-selv-CNC» er veldig vanlig i Tyskland. CNC-maskiner kan arbeide både todimensjonalt og tredimensjonalt ved hjelp av sine koordinasjonsakser. Vanligvis har maskinene tre akser (X, Y og Z), men helt opp til ni akser forekommer.

 Beskrivelse 
Bevegelse kontrollerer flere akser, normalt minst to (X og Y),[5] og en verktøyspindel som beveger seg i Z (dybde). Posisjonen til verktøyet drives av direktedrevne trinnmotorer eller servomotorer for å gi svært nøyaktige bevegelser, eller i eldre design, motorer gjennom en serie nedtrinnsgir. Åpen sløyfekontroll fungerer så lenge kreftene holdes små nok og hastighetene ikke er for store. På kommersielle metallbearbeidingsmaskiner er kontroller med lukket sløyfe standard og kreves for å gi nøyaktigheten, hastigheten og repeterbarheten som kreves.

Eksterne lenker
 CNC Concepts, Inc. (tips, nyhetsbrev, m.m. om CNC)
Referanser

Kategori:Automatikk
Kategori:Engelske ord og uttrykk